Apartman (film)

Apartman je američka dramska komedija snimljena 1960. u produkciji i režiji Billyja Wildera; u glavnim ulogama su Jack Lemmon, Shirley MacLaine i Fred MacMurray. Ovo je bio nastavak Wilderovog filma Neki to vole vruće i, kao i prethodnik, bio je komercijalni i kritičarski uspjeh, zarađujući više od 25 miliona dolara. Film je nominovan za deset Oscara, a osvojio ih je pet, uključujući one za najbolji film i režiju.<ref>Apartman  na amctv.com</ref>

 Radnja 
C. C. Baxter (Jack Lemmon) usamljeni je kancelarijski službenik koji radi za osiguravajuću firmu u New Yorku. Četiri različita firmina menadžera koriste Baxterov apartman, koji je lociran u ulici West 67th Street na Upper West Side, za njihove razne izvanbračne afere. Nezadovoljan situacijom i ne želeći da se sukobi sa njima direktno, on vaga njihove konfliktne zahtjeve, i nada se da će moći da upozna privlačnu operatorku liftova Fran Kubelik (Shirley MacLaine). U međuvremenu, komšije iz zgrade misle da je Baxter "Charlie za žurke" koji dovodi kući svaku noć razne pijane žene. Baxter prihvata njihovu kritičnost radije nego da im kaže istinu.

Četiri menadžera pišu previše pohvalne izvještaje o Baxteru, tako da direktor g. Sheldrake (Fred MacMurray) sumnja da se nešto skriva iza svih tih izvještaja. Sheldrake pušta da prođe Baxterovo unapređenje ali pod uslovom da i njemu bude dopušteno da koristi njegov apartman, i to odmah istu noć. Sheldrake kupuje Baxteru dvije karte za "Muzičara" kako bi bio siguran da ga neće biti u apartmanu. Razdragan zbog svog unapređenja, Baxter pita Kubelik da izađe sa njim u teatar. Ona pristaje, ali pošto je ona Sheldrakeova djevojka, u namjeri da izbjegne izlazak sa Baxterom, ona odlazi sa Sheldrakeom u apartman. Baxter je razočaran zbog svega ali ipak odlučuje da oprosti Kubelik.

Tokom zabave u firmi uoči Božića Baxter otkriva vezu između Sheldrakea i Kubelik, ali pravi se kao da ništa ne zna o tome, dok Kubelik otkriva da je Sheldrakeova sekretarica također njegova ljubavnica. U apartmanu, Kubelik se sukobljava sa Sheldrakeom optužujući ga za ovu vezu, a on tvrdi da je neizmjerno voli. U međuvremenu, razočarani Baxter upoznaje jednu ženu u lokalnom baru, i dovodi je u svoj apartman, ali sa zaprepašćenjem nalazi Kubelik u svom krevetu potpuno obučenu i s prekomjernom dozom Baxterovih pilula za spavanje.

Baxter šalje ženu iz bara kući i traži pomoć svog komšije doktora da pomogne Kubelik ali da ne obavještava nikoga o tome. Doktor izražava svoje mišljenje o vezi između Kubelik i Baxtera, što Baxter priznaje samo da ne bi odao Sheldrakeovu umiješanost u aferu. Baxter kasnije zove  Sheldrakea telefonom i informiše ga o situaciji, i dok Sheldrake izražava svoju zahvalnost zbog Baxterove uloge u skrivanju afere, on odbija bilo kakvu daljnju umiješanost. Kubelik se dva dana oporavljala u Baxterovom apartmanu, tokom kojih on pokušava da je zabavi i odgovori je od bilo kakvih samoubistvenih namjera, nudeći joj da igra remija iako je ona jako nezainteresovana za to.

Odsustvo Baxtera i Kubelik s posla je primijećeno i komentarisano od strane Baxterovih bivših "mušterija", misleći da njih dvoje imaju ljubavnu aferu. Kada se pojavljuje taksi vozač i zet od Kubelik i traži je, oni ga sa zadovoljstvom upućuju  u Baxterov apartman, uglavnom zbog toga što im je zabranio pristup apartmanu da bi to omogućio Sheldrakeu. Zet napada Baxtera i udara ga pesnicama nekoliko puta.

mini|lijevo|Lemon i MacLaine u završnoj sceni
Sheldrake, ljut na svoju sekretaricu zbog odavanja njihove veze Kubelikovoj, daje joj otkaz. Ona se sveti odajući njegovoj supruzi sva nevjerstva što ih je počinio, što dovodi do razvoda. Sheldrake se seli u sobu sportskog kluba i nastavlja svoju vezu sa Kubelik i uživa svoj novi život samca. Baxter se konačno suprotstavlja Sheldrakeovim zahtjevima da mu ustupi svoj apartman za njegov ljubavni sastanak sa Kubelikovom uoči Nove godine, što dovodi do toga da  Baxter napušta firmu. Kad je Kubelik čula za ovo od Sheldrakea, ona shvata da je Baxter čovjek koji je istinski voli i napušta Sheldrakea, i trči u apartman. Baxter, koji se već uveliko  pakuje i priprema da se iseli, iznenađen je njenom posjetom i njenim insistiranjem da zaigraju novu igru remija. Kad joj on izjavljuje ljubav, njen odgovor je postao čuvena izreka iz filma:"Zaveži i dijeli." http://www.imdb.com/title/tt0053604/?ref_=nv_sr_1

 Uloge 
 Jack Lemmon - C. C. Baxter
 Shirley MacLaine - Fran Kubelik
 Fred MacMurray - Jeff D. Sheldrake
 Ray Walston - Joe Dobisch
 Jack Kruschen - dr. Dreyfuss
 David Lewis - Al Kirkeby
 Hope Holiday - Margie MacDougall
 Joan Shawlee - Sylvia
 Naomi Stevens - Mildred Dreyfuss
 Johnny Seven - Karl Matuschka
 Joyce Jameson - plavuša
 Willard Waterman - g. Vanderhoff
 David White - g. Eichelberger
 Edie Adams - gđa Olsen 

 Nagrade 
 Oscari 
 Oscar za najbolji film
 Alexandre Trauner, Edward G. Boyle - Oscar za najbolju scenografiju
 Billy Wilder - Oscar za najbolju režiju
 Daniel Mandell - Oscar za najbolju montažu
 Billy Wilder, I. A. L. Diamond - Oscar za najbolji originalni scenarij

 BAFTA 
 Billy Wilder - najbolji film;
 Jack Lemmon - najbolji strani glumac;
 Shirley MacLaine - najbolja strana glumica;

 Zlatni globus 
 Zlatni globus za najbolji film
 Jack Lemmon - najbolji glumac
 Shirley MacLaine - najbolja glumica

 Ostale nagrade 
 Shirley MacLaine - najbolja glumica - Filmski festival u Veneciji
 Shirley Maclaine - najbolja glumica - Laurel Awards
 Najbolja komedija - Laurel Awards
 Jack Lemmon - najbolji glumac - Laurel Awards
 Billy Wilder - najbolji režiser - Nagrada njujorških filmskih kritičara
 Najbolji film - Nagrada njujorških filmskih kritičara
 Billy Wilder, I.A.L. Diamond - najbolji scenarij - Nagrada njujorških filmskih kritičara 

 Zanimljivosti 
 Paul Douglas je trebao glumiti ulogu Sheldrakea ali je preminuo prije nego što je snimanje počelo. Preminuo je od srčanog udara dok je doručovao u New Yorku prije nego što je trebao da leti na snimanje. 
 Iako je Adolph Deutsch jedini koji je dobio nagradu za originalnu muziku, veoma popularna "Theme from The Apartment" je bila ustvari prijašnja melodija (originalna "Jealous Lover", 1949) a komponovao ju je britanski kompozitor Charles Williams, koji je bio poznat po svojim kompozicijama za britanske filmove BBC radio drame.
 Prema službenoj web stranici Shirley MacLaine, većina filma je napisana dok je snimanje bilo u toku. Igra remija je bila dodata zato što je ona naučila tu igru od svojih prijatelja iz grupe Rat Pack. Isto tako, kada je počela filozofirati o ljubavi tokom pauze za ručak, ovo je isto bilo dodato u scenarij. 
 Scene sa Božićne zabave su ustvari snimljene 23. decembra 1959., tako da može da uhvati sviju u prazničnom raspoloženju. Billy Wilder je snimio skoro sve scene otprve, govoreći jednom gostu: "Volio bih da snimanje uvijek ide ovako lahko. Danas, mogu samo da uzviknem 'akcija' i stati po strani." 
 Ovo je bio posljednji crno-bijeli film koji je osvojio Oskara za najbolji film sve dok se nije pojavio Umjetnik. Film Schindlerova lista'' koji je osvojio nagradu 1994. nije bio potpuno crno-bijeli pošto su se neke scene pojavljivale u boji, kao što je djevojka u crvenom i svijeća na početku filma. 
 Studio je želio Groucha Marxa za ulogu Dr. Dreyfussa, ali Billy Wilder je to odbio, trvdeći da je on želio glumca sa više dramatičke težine za ulogu.
 Billy Wilder je tvrdio da je Fred MacMurray bio veoma škrta osoba u stvarnom životu. U jednoj sceni MacMurray je trebao da dadne bakšiš čistaču cipela i u scenariju je pisalo da treba da mu baci kovanicu od četvrtine dolara. Kad Macmurray nije uspio da dobro odradi ovu scenu, Wilder mu je predložio da upotrijebi veću kovanicu od pola dolara. MacMurray se usprotivio: "Ja mu nikad ne bih dao pola dolara - ne mogu da igram to scenu!" 

 Kritike 

 Reference 

 Vanjski linkovi 



Kategorija:Filmovi iz 1960.
Kategorija:Američki crno-bijeli filmovi
Kategorija:Američki dramski filmovi
Kategorija:Američke dramske komedije
Kategorija:Američke romantične filmske komedije
Kategorija:Američki satirični filmovi
Kategorija:Filmovi u režiji Billyja Wildera
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolji originalni scenarij
Kategorija:Filmovi koji su dobili Oscar za najbolju montažu
Kategorija:Filmovi koji su dobili Oscar za najbolju scenografiju
Kategorija:Filmovi koji su dobili Zlatni globus za najboljeg glumca – komedija ili mjuzikl
Kategorija:Filmovi koji su dobili Zlatni globus za najbolju glumicu – komedija ili mjuzikl
Kategorija:Filmovi s radnjom u New York Cityju
Kategorija:Filmovi snimljeni u New Yorku
Kategorija:Filmovi United Artistsa
Kategorija:Filmovi u Nacionalnom filmskom registru Sjedinjenih Američkih Država
Kategorija:Preljuba u filmovima
Kategorija:Filmovi s muzikom Adolpha Deutscha